**Εργαστήριο 6ο: *Βιωματικό παραμύθι στο δάσος «Η Ασπρούλα και η Ασημένια»***

**Υλικό που θα χρειαστεί:**

- Αυτοκόλλητα καρτελάκια για τα ονόματα.

- Χαρτόνια

- Μαρκαδόροι

- Κόλλα

**Δραστηριότητα 1.**

Παραμυθιακή ιστορία «Η Ασπρούλα και η Ασημένια»

*Η Ασπρούλα και η Ασημένια είναι δύο κουνέλια- φίλες που ζουν στο δάσος. Απολαμβάνουν τη ζωή της κάθε μέρας, μαζί με τα άλλα ζώα, βόσκοντας το νόστιμο χορτάρι, καθώς ανεβαίνουν στην ηλιόλουστη κορυφή του λόφου. Το όνειρο της Ασπρούλας και της Ασημένιας είναι να καταφέρουν μια μέρα να βοσκήσουν στο ψηλό βουνό που φαντάζει πανέμορφο στο ορίζοντα. Έτσι, αποφασίζουν να ανέβουν στον παραπέρα λόφο, απ’ όπου το βουνό φαίνεται πιο καθαρά, και να καταστρώσουν το σχέδιό τους. Οι μαθητές τους ακολουθούν. Όμως, μόλις φτάνουν στην κορυφή του λόφου, μια μεγάλη πέτρα κυλάει ξαφνικά και χτυπάει την Ασπρούλα. Η Ασπρούλα δεν μπορεί να περπατήσει. Οι γιατροί κάνουν ό,τι μπορούν, όμως τελικά η Ασπρούλα δεν θα μπορέσει να ξαναπερπατήσει. Και το όνειρο; Η Ασημένια και η Ασπρούλα δεν το βάζουν κάτω. Συνεχίζουν να είναι φίλες και αγαπημένες. Συζητούν με τα παιδιά, που επισκέπτονται και πάλι το δάσος. Τα παιδιά αποφασίζουν να πραγματοποιήσουν εκδρομή με το λεωφορείο τους στο όμορφο βουνό και να πάρουν μαζί τους τις δύο φίλες. Η Ασπρούλα και η Ασημένια, αλλά και τα παιδιά, είναι πολύ χαρούμενα που το όνειρο θα πραγματοποιηθεί.*