Το Πρόγραμμα με τίτλο **«Σας ΠροσΚΑΛΩ στην Κ.ΑΛ.Ο. της τάξης μου»**

εντάσσεται στη **Θεματική 3.** *Ενδιαφέρομαι και ενεργώ-Κοινωνική Συναίσθηση και*

*Ευθύνη* και στην **Υποθεματική 3.** *Συμπερίληψη: αλληλοσεβασμός, διαφορετικότητα*.

Απευθύνεται στην Γ΄ τάξη Γυμνασίου.

Δεξιότητες στις οποίες στοχεύει το πρόγραμμα είναι οι **Δεξιότητες Ζωής**: **Βασικές:**

Β4. **Δεξιότητες επιχειρηματικότητας** (πρωτοβουλία, οργανωτική ικανότητα, προγραμματισμός, παραγωγικότητα, αποτελεσματικότητα), σε συνδυασμό με:

Β1. Δεξιότητες της κοινωνικής ζωής (αυτομέριμνα, κοινωνικές δεξιότητες, ενσυναίσθηση και ευαισθησία, πολιτειότητα, προσαρμοστικότητα, ανθεκτικότητα, υπευθυνότητα).

Β2. Δεξιότητες της ψηφιακής ιθαγένειας (ευχέρεια στην ηλεκτρονική διακυβέρνηση, ψηφιακή πολιτειότητα, ασφαλής πλοήγηση στο διαδίκτυο).

Αποτελεί πρόγραμμα συνεκπαίδευσης μεταξύ όλων των μαθητών/τριών που φοιτούν στο τμήμα της Γ’ τάξης συμπεριλαμβανομένων των μαθητών/τριών με αναπηρία. Στην περίπτωση που ένα τμήμα δεν έχει τέτοια ομάδα μαθητών/τριών μπορεί να συμπεριλάβει μαθητές/τριες με παράλληλη εκπαιδευτική στήριξη ή ένα Τμήμα Ένταξης του σχολείου ή μαθητές/τριες κάποιου ειδικού σχολείου, υλοποιώντας πρόγραμμα συνεκπαίδευσης με απόφαση του συλλόγου διδασκόντων/ουσών. Στην περίπτωση που επιτευχθεί συνεργασία τμημάτων, όπως περιγράφεται παραπάνω, τότε στα εργαστήρια γίνεται μεν αναφορά σε έναν/μία εκπαιδευτικό, αλλά στην πράξη οι εκπαιδευτικοί είναι περισσότεροι/ες, δηλαδή προστίθεται ο/η εκπαιδευτικός του Τμήματος Ένταξης ή της παράλληλης στήριξης ή ο/η εκπαιδευτικός και το Ε.Ε.Π. ή Ε.Β.Π. του ειδικού σχολείου που ενδεχομένως θα συμμετάσχουν στο πρόγραμμα. Μιλάμε, δηλαδή, για παιδαγωγική ομάδα κι έχει πολύ ενδιαφέρον ο/η/οι εκπαιδευτικός/οί να συμμετέχουν ενεργά στα εργαστήρια, να εμπλέκονται γνωστικο-συναισθηματικά ως μέλη των ομάδων, ως πρότυπα κι ως συναποδέκτες/τριες της μάθησης, μετασχηματίζοντας και τον δικό τους ρόλο.

Ως προς τον χρόνο και τα 7 εργαστήρια δεξιοτήτων έχουν διάρκεια μίας διδακτικής ώρας. Στις προτεινόμενες δραστηριότητες δεν επισημαίνεται λεπτομερώς η χρονική διάρκεια. Επαφίεται στην κρίση του/της εκπαιδευτικού, ο/η οποίος/α θα γνωρίζει τη δυναμική της κάθε τάξης και ο/η οποίος/α θα έχει την ευελιξία να επιλέξει ενδεχομένως κάποια δραστηριότητα, ώστε να την υλοποιήσει στη φάση της επέκτασης του εργαστηρίου στον Σ.Ε.Π. ή σε κάποιο άλλο γνωστικό αντικείμενο. Παράλληλα, σε κάθε εργαστήριο προτείνονται και δραστηριότητες επέκτασης περίπου μιας ώρας που μπορούν να υλοποιηθούν κυρίως στον Σ.Ε.Π.

Σκοποί του εργαστηρίου είναι οι μαθητές/τριες να αποκτήσουν βασική γνώση για την Κοινωνική και Αλληλέγγυα Οικονομία (Κ.ΑΛ.Ο.), κάτω από την «ομπρέλα» του Σ.Ε.Π., να καλλιεργήσουν δεξιότητες ζωής και επιχειρηματικότητας στους τομείς της κοινωνικής ευαισθησίας, των ευάλωτων κοινωνικών ομάδων και της συμπερίληψης στην εκπαίδευση, να ευαισθητοποιηθούν και να αναπτύξουν θετική στάση απέναντι στην κοινωνική δράση για τη βελτίωση των κοινωνικών πρακτικών στα πεδία αυτά με αφετηρία το σχολικό περιβάλλον.

στην εκπαίδευση, να ευαισθητοποιηθούν και να αναπτύξουν θετική στάση απέναντι στην κοινωνική δράση για τη βελτίωση των κοινωνικών πρακτικών στα πεδία αυτά με αφετηρία το σχολικό περιβάλλον.