

**Πληροφορίες υλοποίησης: προαπαιτούμενες γνώσεις, προετοιμασία υλικού**



**ΠΡΟΓΡΑΜΜΑ ΚΑΛΛΙΕΡΓΕΙΑΣ ΔΕΞΙΟΤΗΤΩΝ**

Οι μαθητές/τριες φοιτούν στη Γ΄ τάξη. Στο σχολείο μπορεί να λειτουργεί Τμήμα Ένταξης ή να φοιτούν μαθητές/τριες με παράλληλη εκπαιδευτική στήριξη. Τα παιδιά γνωρίζονται ήδη μεταξύ τους και γνωρίζουν αρκετά καλά και τους κανόνες λειτουργίας του σχολείου. Δεν είναι λίγες οι φορές που στο πενταμελές συμβούλιο τμήματος συζητήθηκαν θέματα συμπεριφοράς μαθητών/τριών απέναντι σε συμμαθητές/τριές τους που ανήκουν σε ευάλωτες ομάδες - ιδίως στα διαλείμματα. Στο πλαίσιο της λειτουργίας των μαθητικών κοινοτήτων οι μαθητές/τριες ήρθαν αντιμέτωποι/ες με δυσλειτουργικές συμπεριφορές συμμαθητών/τριών τους απέναντι σε μαθητές/τριες ΑμεΑ του σχολείου. Προβληματίστηκαν αρκετά για τη διαχείριση των προβλημάτων αυτών και την ειρηνική συμβίωση στο σχολείο, όταν τους ζητήθηκε η πρότασή τους για τα παιδαγωγικά μέτρα που πρέπει να εφαρμοστούν και για τη σύνταξη του εσωτερικού κανονισμού λειτουργίας του σχολείου. Στον Σ.Ε.Π. έχουν γίνει αρχικές συζητήσεις για εναλλακτικές μορφές επιχειρηματικότητας, όπως η Κ.ΑΛ.Ο. Απαραίτητο υλικό για την τάξη είναι ο Η/Υ και ο βιντεοπροβολέας, η σύνδεση στο διαδίκτυο, η ψηφιακή φωτογραφική μηχανή με δυνατότητα βιντοεσκόπησης ή ανάλογη συσκευή (π.χ. κινητό τηλέφωνο), χαρτί Α4, χαρτόνια σε διάφορα χρώματα, μαρκαδόροι, φάκελοι, όσοι είναι και οι μαθητές/τριες για τα portfolio, CD για το υλικό των μαθητών/τριών για το e-portfolio. Περισσότερες πληροφορίες δίνονται παρακάτω σε κάθε εργαστήριο.

**Εκπονητής προγρά/τος**

Αθανάσιος Χαρίσης

|  |  |  |
| --- | --- | --- |
| **Τίτλος** | Σας προσΚΑΛΩ στην Κ.ΑΛ.Ο. της τάξης μου | |
| **Θεματική** | 1. Ενδιαφέρομαι και ενεργώ-Κοινωνική Συναίσθηση και Ευθύνη | |
| **Υποθεματική** | Συμπερίληψη: Αλληλοσεβασμός, Διαφορετικότητα | |
| **ΒΑΘΜΙΔΑ/ΤΑΞΕΙΣ**  **(που προτείνονται)** | | Γ΄ Γυμνασίου |
| **Δεξιότητες στόχευσης του εργαστηρίου** | | **Β. Δεξιότητες Ζωής**  **Β4. Δεξιότητες επιχειρηματικότητας**  Β1. Δεξιότητες της κοινωνικής ζωής  Β2. Δεξιότητες της ψηφιακής ιθαγένειας |
| **Σύνδεση με τη Βασική Θεματική** | | Υποθεματικές: 1. Εθελοντισμός διαμεσολάβηση |